b'\n_START_ARTICLE_\nWolflinus\n_START_SECTION_\n\xc5\xbdivljenjepis\n_START_PARAGRAPH_\nO njegovem \xc5\xbeivljenju ni podatkov, iz kri\xc5\xbeevni\xc5\xa1ke listine iz leta 1271 pa lahko razberemo, da je bil u\xc4\x8ditelj v \xc5\xa0kofji Loki. V skladu s takratnim cerkvenim pravom je v vsaki \xc5\xbeupniji deloval klerik, ki je skrbel za petje in obenem vodil \xc5\xbeupnijsko \xc5\xa1olo. Mo\xc5\xbeno je, da je freisin\xc5\xa1ki \xc5\xa1kof nastavil redovnika Wolflina v glavnem mestu freisin\xc5\xa1ke posesti na Slovenskem, da pripravlja doma\xc4\x8di nara\xc5\xa1\xc4\x8daj za duhovnike._NEWLINE_Wolflinus je v \xc5\xa1kofjelo\xc5\xa1ki \xc5\xa1oli otroke u\xc4\x8dil temeljne nauke latin\xc5\xa1\xc4\x8dine, ki je bila potrebna pri cerkvenem petju, in tudi nem\xc5\xa1\xc4\x8dino. Vsekakor so si otroci pridobili tolik\xc5\xa1no znanje, da so mogli prestopiti v vi\xc5\xa1je \xc5\xa1ole.'